Newton ye l'autor d'os  Philosophiae Naturalis Principia Mathematica (1687), an describe a lei d'a gravedat y a tres leis d'o movimiento (leis d'a inercia), alazet d'a mecanica clasica. Newton estió lo primero que contrimostra que as leis naturals gubiernan os movimientos d'a Tierra, y d'o cielo. Newton tamién creya un modelo matematico ta las leis de Kepler d'o movimiento d'os planetas. Quereba tamién ampliar as suyas leis argumentando que as orbitas no yeran nomás elipticas sino que tamién podían estar hiperbolicas y parabolicas. Newton tamién contrimostra que a luz blanca ye composata d'una mezcla d'as atras colors. Son tamién notables os seus argumentos a favor de que a luz ye composata de particlas.